Publication: Magyar Közlöny
Issue: MK-2000-133 (Year: 2000, Number: 133)
Era: 1990-2004
Section: 6. számú melléklet a 44/2000. (XII. 27.) EüM rendelethez
Paragraph Index: 731

2. Műszaki dosszié Az új anyag törzskönyvezéséhez szükséges műszaki dosszié adattartalma, illetőleg az összeállításhoz elvégzendő vizsgálatok száma és félesége függ az újonnan gyártott vagy importált törzskönyvezendő anyag tömegétől, amelyről a törzskönyveztető tájékoztatja az OKK-OKBI-t. Teljes körű törzskönyvezést kell elvégezni minden esetben, amikor az új anyag tömege meghaladja az 1 tonna/év/gyártó mennyiséget. Amennyiben a törzskönyvezendő anyag tömege — meghaladja az 1 tonna/év/gyártó mennyiséget, de nem éri el az évi 10 tonnát, vagy halmozott mennyiségben az 50 tonnát, akkor az I. pont alatti alapszintű vizsgálatokat kell a törzskönyveztetőnek elvégeznie, illetve elvégeztetnie, illetőleg annak eredményeit az OKK-OKBI rendelkezésére bocsátani, — eléri az évi 10 tonnát, vagy halmozott mennyisége az 50 tonnát, de nem éri el az évi 100 tonnát vagy halmozott mennyiségben az 500 tonnát, akkor az I. pont alatti alapszintű vizsgálatok elvégzésén kívül az OKK-OKBI előírhatja a kiegészítő vizsgálatok 1 szintjének (II. pont) megfelelő vizsgálatok elvégzését is, — eléri az évi 100 tonnát vagy halmozott mennyisége az 500 tonnát, de nem éri el az évi 1000 tonnát vagy halmozott mennyiségben az 5000 tonnát, akkor az I. pont alatti alapszintű vizsgálatok elvégzésén kívül az OKK-OKBI előírja a kiegészítő vizsgálatok 1 szintjének (II. pont) megfelelő vizsgálatok elvégzését is (az OKK-OKBI ettől csak szakmailag különösen indokolt esetben tekinthet el), — eléri az évi 1000 tonnát vagy halmozott mennyiségben az 5000 tonnát, akkor az I. pont alatti alapszintű vizsgálatok elvégzésén kívül az OKK-OKBI előírja a kiegészítő vizsgálatok 2 szintjének (II. pont) megfelelő vizsgálatok elvégzését is. Amennyiben a törzskönyvezendő anyag tömege nem éri el az 1 tonna/év/gyártó mennyiséget, akkor a Kbtv.

Source: https://magyarkozlony.hu/hivatalos-lapok/38f7c078af9081f050d7956a54ed66f91e5cae7b/dokumentumok/af867356a1e9d2d87824220d89a0b11d42c27bef/letoltes